
ΤΕΥΧΟΣ ΔΕΥΤΕΡΟ 


Αρ 


. Φύλλου 3095 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ιδρυση του Προγράμματος Μεταπτυχιακών 
Σπουδών με τίτλο: «Αειφορική Διαχείριση Δασι¬ 
κών και Φυσικών Οικοσυστημάτων: Προστασία, 
Παραγωγή και Αξιοποίηση» του Τμήματος Δασο¬ 
λογίας και Φυσικού Περιβάλλοντος της Σχολής 
Γεωπονίας, Δασολογίας και Φυσικού Περιβάλλο¬ 
ντος του Αριστοτελείου Πανεπιστημίου Θεσσα¬ 
λονίκης. 

2 Ιδρυση Προγράμματος Μεταπτυχιακών Σπουδών 
του Τμήματος Γεωπονίας Φυτικής Παραγωγής και 
Αγροτικού Περιβάλλοντος της Σχολής Γεωπονι¬ 
κών Επιστημών του Πανεπιστημίου Θεσσαλίας με 
τίτλο «ΤΕΧΝΟΛΟΓΙΕΣ ΚΑΙ ΔΙΑΧΕΙΡΙΣΗ ΘΕΡΜΟΚΗ¬ 
ΠΙΩΝ ΚΑΙ ΘΕΡΜΟΚΗΠΙΑΚΩΝ ΚΑΛΛΙΕΡΓΕΙΩΝ». 


ΑΠΟΦΑΣΕΙΣ 

Αριθμ. 28214 _ (1) 

Ίδρυση του Προγράμματος Μεταπτυχιακών 
Σπουδών με τίτλο: «Αειφορική Διαχείριση Δασι¬ 
κών και Φυσικών Οικοσυστημάτων: Προστασία, 
Παραγωγή και Αξιοποίηση» τουΤμήματος Δασο¬ 
λογίας και Φυσικού Περιβάλλοντος της Σχολής 
Γεωπονίας, Δασολογίας και Φυσικού Περιβάλ¬ 
λοντος του Αριστοτελείου Πανεπιστημίου Θεσ¬ 
σαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Αρ. Συνεδρίασης 2958/12 και 13-4-2018) 

Έχοντας υπόψη: 

Ι.Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθμί¬ 
σεις για την έρευνα και άλλες διατάξεις», όπως τροποποι¬ 
ήθηκε και ισχύει και ιδίως των άρθρων 32 και 85 παρ. 2α. 

2. Την υπουργική απόφαση με αριθμό 216772/Ζ1 / 
8-12-2017 (ΦΕΚ4334/τ.Β'/12-12-2017): «Τρόπος κατάρ¬ 
τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 


3. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΟΝ/29-9-2017 «Εφαρμογή των διατάξεων 
του ν. 4485/2017 (ΑΊ 14) για θέματα μεταπτυχιακών 
σπουδών και εκπόνησης διδακτορικών διατριβών - Λοι¬ 
πά θέματα», β) 203446/Ζ1/22-11-2017 «Διευκρινήσεις 
σχετι- κά με την εφαρμογή διατάξεων του ν. 4485/2017 
(Α' 114), και γ) 227378/Ζ1 ΕΞ. ΕΠΕΙΓΟΝ/22-12-2017 
«Εφαρμογή των διατάξεων του ν. 4485/2017 (ΑΊ 14) 
για θέματα μεταπτυχιακών σπουδών», δ) 22879/Ζ1/ 
9-2-2018 «Εφαρμογή των διατάξεων του ν. 4485/2017 
(ΑΊ 14), ε) 26407/Ζ1/15-2-2018 «Ίδρυση - Επανίδρυση 
ΠΜΣ σε εφαρμογή των δια- τάξεων του ν. 4485/2017 
(ΑΊ14), και στ) 45070/Ζ1/19-3-2018 «Κοινοποίηση δι¬ 
ατάξεων του ν. 4521/18 (Α'38) «Ιδρυση Πανεπιστημίου 
Δυτικής Αττικής και άλλες διατάξεις». 

4. Τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189/τ.Α'/2.8.2005) «Διασφάλιση της ποιότη¬ 
τας στην ανώτατη εκπαίδευση. Σύστημα μεταφοράς και 
συσσώρευσης πιστωτικών μονάδων. Παράρτημα διπλώ¬ 
ματος», όπως τροποποιήθηκε και ισχύει. 

5. Την απόφαση της Συνέλευσης του Τμήματος Δασο¬ 
λογίας και Φυσικού Περιβάλλοντος της Σχολής Γεωπονί¬ 
ας, Δασολογίας και Φυσικού Περιβάλλοντος του Αριστο- 
τελείου Πανεπιστημίου Θεσσαλονίκης (συνεδρίαση με 
αριθμό 14/1-3-2018). 

4. Την θετική εισήγηση με αριθμό 20160/12-4-2018 
της Επιτροπής Μεταπτυχιακών Σπουδών του ΑΠΟ, απο¬ 
φασίζουμε: 

Την ίδρυση και λειτουργία από το ακαδημαϊκό έτος 
2018-2019 του Προγράμματος Μεταπτυχιακών Σπου¬ 
δών του Τμήματος Δασολογίας και Φυσικού Περιβάλ¬ 
λοντος της Σχολής Γεωπονίας, Δασολογίας και Φυσικού 
Περιβάλλοντος του Αριστοτελείου Πανεπιστημίου Θεσ¬ 
σαλονίκη με τίτλο: «Αειφορική Διαχείριση Δασικών και 
Φυσικών Οικοσυστημάτων: Προστασία, Παραγωγή και 
Αξιοποίηση», ως ακολούθως: 

Άρθρο 1 

Γενικές Διατάξεις 

Το Τμήμα Δασολογίας και Φυσικού Περιβάλλοντος 
της Σχολής Γεωπονίας, Δασολογίας και Φυσικού Περι¬ 
βάλλοντος του ΑΠΟ οργανώνει και λειτουργεί από ακα¬ 
δημαϊκό έτος 2018-2019 Πρόγραμμα Μεταπτυχιακών 

Τεύχος Β'3095/31.07.2018 


Σπουδών με τίτλο: «Αειφορική Διαχείριση Δασικών και 
Φυσικών Οικοσυστημάτων: Προστασία, Παραγωγή και 
Αξιοποίηση», σύμφωνα με τις διατάξεις της απόφασης 
αυτής και τις διατάξεις του ν. 4485/2017 (ΑΊ14), όπως 
τροποποιήθηκε και ισχύει. 

Άρθρο 2 

Αντικείμενο - Σκοπός 

Αντικείμενο του Προγράμματος Μεταπτυχιακών 
Σπουδών (Π.Μ.Σ.) είναι θέματα Δασολογίας και Φυσι¬ 
κού Περιβάλλοντος, όπως: Οικολογία, Προστασία και 
Διατήρηση των Δασών και του Φυσικού Περιβάλλοντος, 
Διαχείριση δασών και διαχείριση φυσικού περιβάλλο¬ 
ντος, Δασοτεχνικά και Υδρονομικά Έργα, Δασική Πα¬ 
ραγωγή και αξιοποίηση ξυλώδους βιομάζας, Συγκομιδή 
καιΤεχνολογία Δασικών Προϊόντων, Αιβαδοπονία, Άγρια 
Πανίδα, Ιχθυοπονία Γλυκέων Υδάτων, Προγραμματισμός, 
Σχεδιασμός και Βιώσιμη Ανάπτυξη Φυσικών Πόρων, Αξι¬ 
οποίηση ΝέωνΤεχνολογιών,Τεχνολογιών Πληροφορικής 
και Γεωγραφικά Συστήματα Πληροφοριών για τα δασικά 
και φυσικά οικοσυστήματα. 

Σκοπός του Π.Μ.Σ.: Η παροχή υψηλού επιπέδου εξειδι- 
κευμένης γνώσης και η κατάρτιση στελεχών σε θέματα 
της σύγχρονης δασοπονίας και αειφορικής διαχείρισης, 
προστασίας και διαχείρισης των δασικών και φυσικών 
οικοσυστημάτων αλλά και η ενίσχυση της δασολογι- 
κής έρευνας στη χώρα μας, που θα συμβάλλει στην 
ανάπτυξη νέας τεχνολογίας όσο και στη στήριξη του 
έργου των Δασολόγων-Περιβαλλοντολόγων και άλλων 
επιστημόνων που δραστηριοποιούνται στη δασολογία 
και στο φυσικό περιβάλλον.Τα παραπάνω θα έχουν άμε¬ 
ση επίδραση στη βελτίωση της ποιότητας των δασικών 
προϊόντων και υπηρεσιών, στη σωστή διαχείριση των 
φυσικών πόρων, στην καλύτερη αξιοποίηση της υπαί¬ 
θρου και στην προστασία του φυσικού περιβάλλοντος. 
Επιπλέον, η κάλυψη των αναγκών της χώρας σε ειδικούς 
επιστήμονες (Π.χ. στελέχωση του δημοσίου και ιδιωτι¬ 
κού τομέα, των Εκπαιδευτικών Ιδρυμάτων, των Διεθνών 
Οργανισμών κ.λπ.).Το εν λόγω ΠΜΣ συνδυάζει τις γνώ¬ 
σεις, τις πρακτικές δεξιότητες και τις εξελίξεις που χα¬ 
ρακτηρίζουν το σύγχρονο δασοπεριβαλλοντικό τομέα 
με τις αρχές βιολογικής και οικολογικής προστασίας και 
διατήρησης της φύσης, των τεχνικών και υδρονομικών 
τεχνικών επεμβάσεων στα δάση και τα φυσικά οικοσυ¬ 
στήματα, την παραγωγή και αξιοποίηση του ξύλου και 
της βιομάζας, της αειφορίας και της βιώσιμης ανάπτυξης 
των δασών και φυσικών οικοσυστημάτων. 

Οι απόφοιτοι του ΠΜΣ, θα αποτελέσουν το στελεχιακό 
εκείνο δυναμικό που μπορεί να απασχοληθεί στους το- 
μείςτης ορθολογικής δασικής και περιβαλλοντικής δια¬ 
χείρισης, της συστηματικής οργάνωσης, καταγραφής και 
παρακολούθησης οικοτόπων και ειδών - Δίκτυο Ν3ΐυΓ3 
2000, της δασικής και περιβαλλοντικής προστασίας, απο¬ 
κατάστασης, ανόρθωσης και εν γένει διατήρησης της 
φύσης, του δασικού τοπίου, ορεινών εδαφών και αστικού 
πρασίνου, της διατήρησης και προστασίας σπάνιων και 
απειλούμενων ειδών, της προστασίας των γενετικών δα¬ 


σικών πόρων, της διάνοιξης των δασών και των δασικών 
μεταφορών, της κλιματικής αλλαγής, της διευθέτησης 
χειμάρρων και λεκανών απορροής, των μελετών περι¬ 
βαλλοντικών επιπτώσεων, της κτηματογράφησης, της 
αξιοποίησης, ανάπτυξης, βελτίωσης και πιστοποίησης 
προϊόντων ξύλου, της επιχειρηματικής καινοτομίας και 
πολιτικής στον ευρύτερο περιβαλλοντικό χώρο, της 
αγροδασοπονίας, των υγροτόπων, την εκπαίδευση και 
την κατάρτιση με περιβαλλοντικό περιεχόμενο, αλλά και 
στον ευρύτερο και στενό δημόσιο τομέα. 

Αποτέλεσμα είναι να εφοδιάσει τους φοιτητές με τα 
απαραίτητα εργαλεία (γνωσιακά και τεχνολογικά) που 
θα τους επιτρέψουν την εφαρμογή πρακτικών και δι¬ 
αδικασιών στο πλαίσιο μιας ορθολογικής διαχείρισης 
πολλαπλών σκοπών του δασικού πλούτου της χώρας μας 
και εν γένει των φυσικών πόρων αξιοποιώντας έξυπνες 
και καινοτόμες μεθοδολογίες, πρακτικές και εφαρμογές 
στον ιδιωτικό όσο και τον δημόσιο τομέα. 

Επιπλέον το προτεινόμενο πρόγραμμα θα προετοιμά¬ 
σει τους αποφοίτους του για την εκπόνηση διδακτορι¬ 
κών σπουδών, δίνοντας τη δυνατότητα να κατευθυνθούν 
σε μία ευρεία θεματολογία έρευνας. 

Άρθρο 3 

Μεταπτυχιακοί Τίτλοι 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) με τίτλο: «Αειφορική Διαχείριση Δασικών και 
Φυσικών Οικοσυστημάτων: Προστασία, Παραγωγή και 
Αξιοποίηση» στις εξής ειδικεύσεις: 

1 η ειδίκευση: «ΟΙΚΟΛΟΓΙΑ - ΠΡΟΣΤΑΣΙΑ - ΔΙΑΤΗΡΗΣΗ 
ΦΥΣΗΣ» 

2η ειδίκευση: «ΤΕΧΝΙΚΑ ΕΡΓΑ, ΠΑΡΑΓΩΓΗ ΚΑΙ ΑΞΙΟ¬ 
ΠΟΙΗΣΗ ΞΥΛΩΔΟΥΣ ΒΙΟΜΑΖΑΣ» και 

3η ειδίκευση: «ΔΙΑΧΕΙΡΙΣΗ - ΑΝΑΠΤΥΞΗ ΔΑΣΩΝ ΚΑΙ 
ΦΥΣΙΚΩΝ ΠΟΡΩΝ» 

Άρθρο 4 

Κατηγορίες πτυχιούχων 

Κατηγορίες υποψηφίων που μπορούν να γίνουν δεκτοί 
για την παρακολούθηση του Προγράμματος Μεταπτυ¬ 
χιακών Σπουδών είναι: 

1. Κάτοχοι τίτλων πρώτου κύκλου σπουδών του Τμή¬ 
ματος Δασολογίας και Φυσικού Περιβάλλοντος καιΤρη¬ 
μάτων Α.Ε.Ι. της ημεδαπής και ομοταγών Ιδρυμάτων της 
αλλοδαπής συναφούς γνωστικού αντικειμένου. 

2. Πτυχιούχοι Περιβαλλοντικών, Βιολογικών και Θε¬ 
τικών Επιστημών των Πανεπιστημίων, Διπλωματούχοι 
Πολυτεχνικών Σχολών, Πληροφορικής, ΠτυχιούχοιΤμη- 
μάτων Νομικής, Οικονομικών και Πολιτικών Επιστημών, 
Πτυχιούχοι Εκπαιδευτικών Σχολών, Πτυχιούχοι άλλων 
Τμημάτων ΑΕΙ (Πανεπιστημίων ή ΤΕΙ) της ημεδαπής ομο¬ 
ταγών Ιδρυμάτων της αλλοδαπής με σχετική συνάφεια 
με το αντικείμενο του εν λόγω ΜΠΣ. 

3. Δίπλωμα Μεταπτυχιακών Σπουδών δεν απονέμεται 
σε φοιτητή του οποίου ο τίτλος σπουδών πρώτου κύ¬ 
κλου από ίδρυμα της αλλοδαπής δεν έχει αναγνωριστεί 
από το Διεπιστημονικό Οργανισμό ΑναγνώρισηςΤίτλων 

Ακαδημαϊκών και Πληροφόρησης (Δ.Ο.Α.Τ.Α.Π.), σύμφω¬ 
να με το ν. 3328/2005 (Α’ 80). 

4. Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., 
εφόσον πληρούν τις προϋποθέσεις του πρώτου εδαφί¬ 
ου της παρ. 1 του άρθρου 34, μπορούν να εγγραφούν 
ως υπεράριθμοι και μόνο ένας κατ' έτος ανά Π.Μ.Σ., που 
οργανώνεται σεΤμήματα του Ιδρύματος που υπηρετούν, 
το οποίο είναι συναφές με τον τίτλο.. 

Άρθρο 5 

Χρονική διάρκεια σπουδών 
Η χρονική διάρκεια για την απονομή του Διπλώματος 
Μεταπτυχιακών Σπουδών (Δ.Μ.Σ.) ορίζεται σε τρία (3) 
ακαδημαϊκά εξάμηνα, για τους φοιτητές πλήρους φοίτη¬ 
σης και πέντε (5) ακαδημαϊκά εξάμηνα για τους φοιτητές 
μερικής φοίτησης. 


Άρθρο 6 

Πρόγραμμα Μαθημάτων 

Το Πρόγραμμα Σπουδών του ΠΜΣ περιλαμβάνει για 
κάθε κατεύθυνση δύο (2) εξάμηνα με υποχρεωτική παρα¬ 
κολούθηση μαθημάτων (μπορεί να επιλεχθεί ένα μάθημα 
από άλλη κατεύθυνση, αντίστοιχου εξαμήνου (1 ου ή 2ου), 
αντί ενός από τα μαθήματα της κατεύθυνσης, εκτός των 
μαθημάτων Μ01 και Μ02, που είναι κοινά και υποχρεωτικά 
σε όλες τις κατευθύνσεις) και ένα εξάμηνο για την εκπό¬ 
νηση μεταπτυχιακής διπλωματικής εργασίας. 

Το σύνολο των πιστωτικών μονάδων (Ε(ΙΤ5) που 
απαιτούνται για την απόκτηση του Διπλώματος Μετα¬ 
πτυχιακών Σπουδών Δ.Μ.Σ. είναι 90 Ε(ΙΤ5.Το αναλυτικό 
Πρόγραμμα Σπουδών του Π.Μ.Σ. ανά Κατεύθυνση είναι 
το παρακάτω: 


Πίνακας 1.1η Ειδίκευση 


1 η ΕΙΔΙΚΕΥΣΗ 

ΟΙΚΟΛΟΓΙΑ - ΠΡΟΣΤΑΣΙΑ - ΔΙΑΤΗΡΗΣΗ ΦΥΣΗΣ 


Κ.Μ. 

Ιο Εξάμηνο (Χειμερινό) 

ΕΈΤ5 1 

Κ.Μ. 2 

2ο Εξάμηνο (Εαρινό) 

Ε0Τ5 

1 

Μ01 (Υ) 3 

Ερευνητική και Συγγραφική Μεθοδο¬ 
λογία 

5 

ΜΙ6 (ΕΥ) 

Ανάλυση Σχέσεων Ενδιαιτήμα¬ 
τος Άγριας Πανίδας 

5 

2 

Μ11 (ΕΥ) 4 

Οικολογία και Διαχείριση Σπάνιων 
Ειδών Άγριας Πανίδας 

5 

ΜΙ 7 (ΕΥ) 

Προστασία και Ανόρθωση 
Διαταραγμένων Λιβαδικών 
Οικοσυστημάτων 

5 

3 

ΜΙ2 (ΕΥ) 

Οικολογία της Βόσκησης 
και Διαχείριση Λιβαδικών 
Οικοσυστημάτων 

5 

ΜΙ8 (ΕΥ) 

Ανάλυση Δυναμικής Πληθυσμών 
Λιβαδικού Οικοσυστήματος- 
Ανάλυση Λιβαδικού Τοπίου 

5 

4 

ΜΙ3 (ΕΥ) 

Συστηματική και οργάνωση 
χλωριδικής ποικιλότητας, ενδημικά 
σπάνια και απειλούμενα είδη 

5 

ΜΙ9 (ΕΥ) 

Καταγραφή και παρακολούθηση 
οικοτόπων και ειδών - Δίκτυο 
Ν3ΪΟΓ3 2000 

5 

5 

ΜΙ4 (ΕΥ) 

Προστασία Γενετικών Δασικών πόρων 

5 

Μ110 (ΕΥ) 

Σχεδιασμός πυροπροστασίας - 
Συστήματα πρόβλεψης έναρξης 
δασικών πυρκαγιών 

5 

6 

ΜΙ5 (ΕΥ) 

Οικολογία, Κλιματική αλλαγή και 
δασικά οικοσυστήματα 

5 

Μ111 (ΕΥ) 

Προστασία της φύσης και 
προστατευόμενες περιοχές 

5 



ΣΥΝΟΛΟ ΠΙΣΤ.ΜΟΝ. 

30 


ΣΥΝΟΛΟ ΠΙΣΤ. ΜΟΝ. 

30 

3ο Εξάμηνο (Χειμερινό) 


Μ02 (Υ) 

Υποστηρικτικές Διαλέξεις Στατιστικής 

0 


Μ03 

Μεταπτυχιακή Διπλωματική Διατριβή 

30 



ΣΥΝΟΛΟ Ε0Τ5 

30 


1. Πιστωτικές Μονάδες (Ε(7Γ5), 2. Κωδικός Μαθήματος, 3. Υ= Υποχρεωτικό, 4. ΕΥ= Επιλογής Υποχρεωτικό 
Πίνακας 2.2η Ειδίκευση 


2η ΚΑΤΕΥΘΥΝΣΗ 

ΤΕΧΝΙΚΑ ΕΡΓΑ, ΠΑΡΑΓΩΓΗ ΚΑΙ ΑΞΙΟΠΟΙΗΣΗ ΞΥΛΩΔΟΥΣ ΒΙΟΜΑΖΑΣ 


Κ.Μ. 

1 ο Εξάμηνο (Χειμερινό) 

Ε0Τ5 1 

Κ.Μ. 2 

2ο Εξάμηνο (Εαρινό) 

Π.Μ. 

1 

Μ01 (Υ) 3 

Ερευνητική και 

Συγγραφική Μεθοδολογία 

5 

Μ26 (ΕΥ) 

Καινοτόμα μοντέλα διευθέτησης 
ορεινών υδάτων, κίνηση φερτών 
υλικών 

5 

2 

Μ21 (ΕΥ) 4 

Διευθετήσεις Χειμάρρων - Υδρολο- 
γικός χειρισμός λεκανών απορροής 

5 

Μ27 (ΕΥ) 

Στοχαστική Υδρολογία 

5 

3 

Μ22 (ΕΥ) 

Δίκτυα Διάνοιξης Δάσους, Περιβαλ¬ 
λοντική Οδοποιία και Δασικές 
μεταφορές 

5 

Μ28 (ΕΥ) 

Δασοτεχνικά - Υδρονομικά Έργα, 
Αποκατάσταση τοπίου - Μελέτες 
περιβαλλοντικών επιπτώσεων 

5 

4 

Μ23 (ΕΥ) 

Ενεργειακή αξιοποίηση ξυλώδους 
βιομάζας 

5 

Μ29 (ΕΥ) 

Κτηματολόγιο - Ολοκληρωμένα Συ¬ 
στήματα Κτηματογράφησης 

5 

5 

Μ24 (ΕΥ) 

Ανάλυση κύκλου ζωής προϊόντων 
ξύλου - ξυλοκατασκευές 

5 

Μ210 (ΕΥ) 

Δασοκομία Παραγωγικών Δασών 

5 

6 

Μ25 (ΕΥ) 

Γενετική βελτίωση και αναπαραγω¬ 
γή φυτών ειδικών σκοπών 

5 

Μ211 (ΕΥ) 

Ποιότητα και πιστοποίηση προϊό¬ 
ντων ξύλου 

5 

3ο Εξάμηνο (Χειμερινό) 


Μ02 (Υ) 

Υποστηρικτικές Διαλέξεις Στατιστικής 

0 


Μ03 

Μεταπτυχιακή Διπλωματική Διατριβή 

30 



ΣΥΝΟΛΟ Ε0Τ5 

30 


1. Πιστωτικές Μονάδες (Ε0Τ5), 2. Κωδικός Μαθήματος, 3. Υ= Υποχρεωτικό, 4. ΕΥ= Επιλογής Υποχρεωτικό 


Πίνακας 3. 3η Ειδίκευση 


3 η ΚΑΤΕΥΘΥΝΣΗ 

ΔΙΑΧΕΙΡΙΣΗ - ΑΝΑΠΤΥΞΗ ΔΑΣΩΝ ΚΑΙ ΦΥΣΙΚΩΝ ΠΟΡΩΝ 


Κ.Μ. 

1 ο Εξάμηνο (Χειμερινό) 

Π.Μ. 1 

Κ.Μ. 2 

2ο Εξάμηνο (Εαρινό) 

Π.Μ. 

1 

Μ01 (Υ) 3 

Ερευνητική και 

Συγγραφική Μεθοδολογία 

5 

Μ36 (ΕΥ) 

Περιβαλλοντική Πολιτική, Βιώσιμη 
Ανάπτυξη - Τουρισμός 

5 

2 

Μ31 (ΕΥ) 4 

Τηλεπισκόπηση και Γεωγραφικά 
Συστήματα Πληροφοριών 

5 

Μ37 (ΕΥ) 

Αξιοποίηση Λιβαδιών και 
Αγραδασικών Συστημάτων 

5 

3 

Μ32 (ΕΥ) 

Τεχνολογίες Πληροφορικής και 
Περιβάλλον 

5 

Μ38 (ΕΥ) 

Διαχείριση Βιολογικών Πόρων 
Εσωτερικών Υδάτων - Υγροτόπων 

5 

4 

Μ33 (ΕΥ) 

Καινοτομία και Επιχειρηματικότη¬ 
τα στο Φυσικό Περιβάλλον 

5 

Μ39 (ΕΥ) 

Γενετική πληθυσμών, ποσοτική 
γενετική, εφαρμογή γονιδιωματικής 
στη βελτίωση, ειδικά θέματα 
βελτίωσης 

5 

5 

Μ34 (ΕΥ) 

Αστικό και Περιαστικό πράσινο 

5 

Μ310 (ΕΥ) 

Εφαρμοσμένη δασοκομική, 
αναδασώσεις και Φυτώρια 

5 

6 

Μ35 (ΕΥ) 

Ορεινά Εδάφη: διαχείριση Προ¬ 
στασία, Βελτίωση και Αποκατά¬ 
σταση 

5 

Μ311 (ΕΥ) 

Προσαρμοστική διαχείριση 
δασικών οικοσυστημάτων 

5 

3ο Εξάμηνο (Χειμερινό) 


Μ02 (Υ) 

Υποστηρικτικές Διαλέξεις Στατιστικής 

0 


Μ03 

Μεταπτυχιακή Διπλωματική Εργασία 

30 



ΣΥΝΟΛΟ Π.Μ. 

30 


1 Πιστωτικές Μονάδες (Ε0Τ5) 2 Κωδικός Μαθήματος, 3 Υ= Υποχρεωτικό, 4 ΕΥ= Επιλογής Υποχρεωτικό 


Συνολικά το προτεινόμενο ΠΜΣ περιλαμβάνει 34 μαθήματα, 1 Υποχρεωτικό σε όλες τις Κατευθύνσεις και 33 
μαθήματα Κατεύθυνσης, κατανεμημένα ισομερώς ανά 11 σε κάθε μία από τις 3 Κατευθύνσεις. 



ΣΥΝΟΛΟ ΜΑΘΗΜΑΤΩΝ 

ε<:τ$ 

Α'Εξάμηνο 

Μαθήματα 1 ου Εξαμήνου 6 (1 Υποχρεωτικό + 5 Κατεύθυνσης) 

30 

Β'Εξάμηνο 

Μαθήματα 2ου Εξαμήνου 6 (6 Κατεύθυνσης) 

30 

Γ' Εξάμηνο 

Υποστηρικτικές Διαλέξεις Στατιστικής και Μεταπτυχιακή Διπλωματική Εργασία 

30 

ΣΥΝΟΛΟ 

Ε0Τ5 

90 


Η ανακατανομή των μαθημάτων στο πρόγραμμα με¬ 
ρικής φοίτησης θα γίνει με αποφάσεις των οργάνων και 
θα περιλαμβάνεται στον οικείο κανονισμό μεταπτυχια¬ 
κών σπουδών. 

Η γλώσσα διδασκαλίας του προγράμματος είναι η ελ¬ 
ληνική. 

Άρθρο 7 

Αριθμός Εισακτέων 

Ο αριθμός εισακτέων στο πρόγραμμα ορίζεται κατ' 
ανώτατο όριο στους τριάντα έξι (36), δώδεκα (12) ανά 
κατεύθυνση, μεταπτυχιακούς/ές φοιτητές/τριες ετησίως. 

Ο τρόπος επιλογής εισακτέων, η διαδικασία και τα 


κριτήρια επιλογής, καθορίζονται στον οικείο Κανονισμό 
Μεταπτυχιακών Σπουδών, ο οποίος έχει εγκριθεί από τη 
Σύγκλητο του ΑΠΘ (συνεδρίαση με αριθμό 2958/12 και 
13-4-2018) και αναφέρονται στην προκήρυξη. 

Άρθρο 8 
Προσωπικό 

Τη διδασκαλία των μαθημάτων στα Π.Μ.Σ., μπορούν 
να αναλαμβάνουν: 

I. Μέλη Δ.Ε.Π. του οικείου Τμήματος και της Σχολής 
Γεωπονίας, Δασολογίας και Φυσικού Περιβάλλοντος. 

II. Μέλη ΔΕΠ, Ε.Δ.Ι.Π. και Ε.Τ.Ε.Π. κάτοχοι διδακτορικού 
των ΑΕΙ (Πανεπιστημίων και ΤΕΙ), των ΑΕΙ της ημεδαπής, 

κάτοχοι διδακτορικού διπλώματος, εκτός αν το αντικεί¬ 
μενο είναι εξαιρετικής και αδιαμφισβήτητης ιδιαιτερότη¬ 
τας για το οποίο δεν είναι δυνατή ή συνήθης η εκπόνηση 
διδακτορικής διατριβής. 

III. Διδάσκοντες σύμφωνα με το π.δ. 407/1980 του οι¬ 
κείου Τμήματος. 

IV. Ομότιμα και Αφυπηρετήσαντα μέλη ΔΕΠ του οι¬ 
κείου Τμήματος. 

V. Μέλη ΔΕΠ των συνεργαζόμενων, μέσω προγραμμα¬ 
τικών συμφωνιών ανταλλαγών ΕΓ35ΐτιυ5 + Πανεπιστημί¬ 
ων της αλλοδαπής, που ομιλούν την ελληνική γλώσσα, 
καθώς και άλλες κατηγορίες διδασκόντων σύμφωνα με 
τις διατάξεις του άρθρου 36 του ν. 4485/2017. 

Άρθρο 9 

Υλικοτεχνική Υποδομή 

Για τη λειτουργία του Π.Μ.Σ. θα χρησιμοποιηθεί η 
υλικοτεχνική υποδομή του Τμήματος Δασολογίας και 
Φυσικού Περιβάλλοντος του Α.Π.Θ. 

Άρθρο 10 

Διάρκεια Λειτουργίας 

Το ΠΜΣ θα λειτουργήσει από το ακαδημαϊκό έτος 
2018-2019 μέχρι και το ακαδημαϊκό έτος 2022 - 2023. 

Άρθρο 11 

Κόστος Λειτουργίας 

Το ΠΜΣ «Αειφορική Διαχείριση Δασικών και Φυσικών 
Οικοσυστημάτων: Προστασία, Παραγωγή και Αξιοποίη¬ 
ση» δεν έχει τέλη φοίτησης ούτε αμοιβές του διδακτικού 
προσωπικού. 

Ο αναλυτικός προϋπολογισμός λειτουργίας κατ' έτος 
και για πέντε (5) συνεχή έτη, συμπεριλαμβανομένου του 
αναλυτικού λειτουργικού κόστους του ΠΜΣ, τις πηγές 
χρηματοδότησής του και τους εν γένει πόρους της λει¬ 
τουργίας του, σύμφωνα με τις διατάξεις του άρθρου 32 
και 37 του ν.4485/2017, έχει ως εξής (σε ευρώ): 


ΧΡΗΜΑΤΟΔΟΤΗΣΗ 

ΠΟΣΟ 

1. Προϋπολογισμός ΥΠΠΕΘ (ΚΑΕ 2421 του 
ειδικού φορέα 19-250 του προϋπολογι¬ 
σμού του ΥΠ.Π.Ε.Θ.) 

10.000,00 € 

ΣΥΝΟΛΙΚΟ ΠΟΣΟ ΧΡΗΜΑΤΟΔΟΤΗΣΗΣ 
ΕΤΟΥΣ 

10.000,00 € 

ΚΑΤΗΓΟΡΙΑΔΑΠΑΝΗΣ 

ΠΟΣΟ 

1. Δαπάνες εξοπλισμού και δαπάνες λο¬ 
γισμικού 

3.000,00 € 

2. Δαπάνες αναλωσίμων 

1.700,00 € 

3. Δαπάνες μετακινήσεων φοιτητών του 
Π.Μ.Σ. για εκπαιδευτικούς σκοπούς 

2.000,00 € 

4. Αμοιβές διοικητικής και τεχνικής υπο¬ 
στήριξης 

1.000,00 € 

5. Λοιπές δαπάνες, όπως ιδίως έξοδα δη¬ 
μοσιότητας - προβολής, αγοράς εκπαι¬ 
δευτικού υλικού, οργάνωσης συνεδρίου, 
δαπάνες εργασιών πεδίου. 

2.300,00 € 

ΣΥΝΟΛΙΚΟ ΠΟΣΟ ΔΑΠΑΝΩΝ ΕΤΟΥΣ 

10.000,00 € 


Από την απόφαση αυτή θα προκληθεί δαπάνη ποσού 
10.000,00€ ανά έτος στον προϋπολογισμό του ΥΠ.Π.Ε.Θ 
(ΚΑΕ 2421 του ειδικού φορέα 19-250 του προϋπολογι¬ 
σμού του ΥΠ.Π.Ε.Θ.). 

Άρθρο 12 

Μεταβατικές διατάξεις 

Όσα θέματα δεν ρυθμίζονται στην παρούσα απόφαση, 
θα ρυθμίζονται από τον οικείο Κανονισμό Μεταπτυχια¬ 
κών Σπουδών και τα αρμόδια όργανα σύμφωνα με την 
ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Θεσσαλονίκη, 28 Ιουνίου 2018. 

Ο Πρύτανης 

ΠΕΡΙΚΛΗΣ ΜΗΤΚΑΣ 


Αριθμ. 13202/18/ΓΠ (2) 

Ίδρυση Προγράμματος Μεταπτυχιακών Σπου¬ 
δών του Τμήματος Γεωπονίας Φυτικής Παρα¬ 
γωγής και Αγροτικού Περιβάλλοντος της Σχο¬ 
λής Γεωπονικών Επιστημών του Πανεπιστημίου 
Θεσσαλίας με τίτλο «ΤΕΧΝΟΛΟΓΙΕΣ ΚΑΙ ΔΙΑΧΕΙΡΙ¬ 
ΣΗ ΘΕΡΜΟΚΗΠΙΩΝ ΚΑΙ ΘΕΡΜΟΚΗΠΙΑΚΩΝ ΚΑΛ¬ 
ΛΙΕΡΓΕΙΩΝ». 

Η ΣΥΓΚΛΗΤΟΣ ΤΟΥ 
ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 30 έως και 37, 45 και 85 
του ν. 4485/2017 (ΦΕΚ 114/τ. Α74-8-2017) «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις». 

2. Την αριθμ. 216772/Ζ1 /8-12-2017 υπουργική από¬ 
φαση (ΦΕΚ 4334/12-12-2017, τ. Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

3. Τις παραγράφους 7 και 8 του άρθρου 19 του 
ν. 4521/2018 «Ίδρυση Πανεπιστημίου Δυτικής Αττικής 
και άλλες διατάξεις» (ΦΕΚ Α'38). 

4. Τιςδιατάξειςτου ν. 3374/2005 (ΦΕΚ 189/τ.Α72.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων. Παράρτημα διπλώματος», όπωςτροποποιήθηκε 
και ισχύει. 

5. Το απόσπασμα πρακτικού της Συνέλευσης του Τ ρή¬ 
ματος Γεωπονίας Φυτικής Παραγωγής και Αγροτικού Πε¬ 
ριβάλλοντος του Πανεπιστημίου Θεσσαλίας στην αρ. 
7η/23-3-2018 συνεδρίασή της. 

6. Το πρακτικό της 2ης συνεδρίασης της Επιτροπής Με¬ 
ταπτυχιακών Σπουδών του Πανεπιστημίου Θεσσαλίας. 

7. Το απόσπασμα πρακτικού της Συγκλήτου του Πα¬ 
νεπιστημίου Θεσσαλίας στην αρ. 195/25-04-2018 συνε¬ 
δρίασή της. 

8. Το αριθμ. 99855/Ζ1 /18-6-2018 έγγραφο του Υπουρ¬ 
γείου Παιδείας Έρευνας και Θρησκευμάτων «Ίδρυση 
Προγραμμάτων Μεταπτυχιακών Σπουδών, σε εφαρμογή 
των διατάξεων του άρθρου 32 του ν. 4485/2017 (ΑΊ14)». 

9. Το γεγονός ότι προκαλείται δαπάνη 2.000 € στον 
ΚΑΕ 4121 του Πανεπιστημίου Θεσσαλίας αποφασίζουμε: 

Την ίδρυση του Μεταπτυχιακού Προγράμματος Σπου¬ 
δών με τίτλο «ΤΕΧΝΟΛΟΓΙΕΣ ΚΑΙ ΔΙΑΧΕΙΡΙΣΗ ΘΕΡΜΟ¬ 
ΚΗΠΙΩΝ ΚΑΙ ΘΕΡΜΟΚΗΠΙΑΚΩΝ ΚΑΛΛΙΕΡΓΕΙΩΝ» του 
Τμήματος Γεωπονίας Φυτικής Παραγωγής και Αγροτικού 
Περιβάλλοντος του Πανεπιστημίου Θεσσαλίας ως εξής: 

Άρθρο 1 

Γενικές Διατάξεις 

Το Τμήμα Γεωπονίας Φυτικής Παραγωγής και Αγρο¬ 
τικού Περιβάλλοντος του Πανεπιστημίου Θεσσαλίας 
θα λειτουργήσει από το ακαδημαϊκό έτος 2018-19 το 
Πρόγραμμα Μεταπτυχιακών Σπουδών με τίτλο «ΤΕΧΝΟ¬ 
ΛΟΓΙΕΣ ΚΑΙ ΔΙΑΧΕΙΡΙΣΗ ΘΕΡΜΟΚΗΠΙΩΝ ΚΑΙ ΘΕΡΜΟΚΗ- 
ΠΙΑΚΩΝ ΚΑΛΛΙΕΡΓΕΙΩΝ» σύμφωνα με τις διατάξεις της 
απόφασης αυτής και τις διατάξεις του ν.4485/2017. 

Άρθρο 2 

Αντικείμενο - Σκοπός 

1. Αντικείμενο του Προγράμματος Μεταπτυχιακών 
Σπουδών (Π.Μ.Σ.) είναι η επιστημονική κατάρτιση και 
ειδίκευση επιστημόνων σε θέματα που αφορούν στις 
ΤΕΧΝΟΛΟΓΙΕΣ ΔΙΑΧΕΙΡΙΣΗΣ ΤΩΝ ΘΕΡΜΟΚΗΠΙΑΚΩΝ 
ΜΟΝΑΔΩΝ και των ΘΕΡΜΟΚΗΠΙΑΚΩΝ ΚΑΛΛΙΕΡΓΕΙΩΝ 

2. Σκοπός του Προγράμματος είναι: Α) Η προαγωγή 
επιστημονικής γνώσης και η ανάπτυξη της έρευνας σε 
θέματα που αφορούν την τεχνολογία των θερμοκηπίων 
καθώς και τις τεχνικές και διαχείριση που αφορά στην 
θερμοκηπιακή καλλιέργεια φυτών και στην παραγωγή 
αγενούς πολλαπλασιαστικού υλικού. Β) Η δημιουργία 
ειδικευμένων επιστημόνων ικανών να στελεχώσουν υπη¬ 
ρεσίες του δημοσίου και ιδιωτικού τομέα στα προανα- 
φερόμενα αντικείμενα, να συμβάλουν στην τεχνολογική 
ανάπτυξη του τομέα, να διαχειριστούν τον σύγχρονο 
εξοπλισμό των θερμοκηπιακών μονάδων και να βοη¬ 
θήσουν στην παραγωγή ανταγωνιστικών και υψηλής 
ποιότητας προϊόντων και ασφαλών τροφίμων με φιλικές 
προς το περιβάλλον πρακτικές. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ) στιςΤεχνολογίες και στη Διαχείριση Θερμοκηπί¬ 
ων και Θερμοκηπιακών Καλλιεργειών. 

Άρθρο 4 

Κατηγορίες Πτυχιούχων 

Στο Π.Μ.Σ. «ΤΕΧΝΟΛΟΓΙΕΣ ΚΑΙ ΔΙΑΧΕΙΡΙΣΗ ΘΕΡΜΟΚΗ¬ 
ΠΙΩΝ ΚΑΙ ΘΕΡΜΟΚΗΠΙΑΚΩΝ ΚΑΛΛΙΕΡΓΕΙΩΝ» γίνονται 
δεκτοί απόφοιτοι Γεωτεχνικών και Πολυτεχνικών Τμη¬ 
μάτων, ΠεριβαλλοντικώνΤμημάτων,Τμημάτων Θετικών 
και Οικονομικών Επιστημών των Πανεπιστημίων της 
ημεδαπής και ομοταγών αναγνωρισμένων ιδρυμάτων 
της αλλοδαπής καθώς και πτυχιούχοι Τμημάτων Τ.Ε.Ι. 
συναφούς γνωστικού αντικειμένου. 


Άρθρο 5 

Χρονική Διάρκεια 

Το Π.Μ.Σ. «ΤΕΧΝΟΛΟΓΙΕΣ ΚΑΙ ΔΙΑΧΕΙΡΙΣΗ ΘΕΡΜΟΚΗ¬ 
ΠΙΩΝ ΚΑΙ ΘΕΡΜΟΚΗΠΙΑΚΩΝ ΚΑΛΛΙΕΡΓΕΙΩΝ» διαρθρώ¬ 
νεται σε τρία (3) ακαδημαϊκά εξάμηνα, τα οποία περιλαμ¬ 
βάνουν οκτώ(8) μαθήματα και εκπόνηση διπλωματικής 
εργασίας. Η ελάχιστη χρονική διάρκεια για την ολοκλή¬ 
ρωση του προγράμματος είναι 1,5 έτη. Το σύνολο των 
πιστωτικών μονάδων (ΕΈΤ5) που απαιτούνται για την 
απόκτηση του Διπλώματος Μεταπτυχιακών Σπουδών 
(ΔΜΣ) είναι 90ΕΈΤ5. 

Άρθρο 6 

Πρόγραμμα Σπουδών - Γλώσσα Διδασκαλίας 


Η διάρθρωση του προγράμματος είναι η ακόλουθη: 


1 ο Εξάμηνο 

Μάθημα 

ΕΈΤ5 

1) Λειτουργικές αποκρίσεις και προσαρμογές 
των φυτών υπό κάλυψη 

7,5 

2) Τεχνολογίες Ελέγχου Θερμοκηπίων και Δι- 
χτυοκηπίων 

7,5 

3) Τεχνικές διαχείρισης ανθοκομικών καλλιερ¬ 
γειών και παραγωγής αγενούς πολλαπλασια¬ 
στικού υλικού 

7,5 

4) Σύγχρονα συστήματα καλλιέργειας λαχανο- 
κομικών φυτών υπό κάλυψη 

7,5 

2ο Εξάμηνο 

5) Συστήματα και τεχνολογίες καλλιεργειών 
εκτός εδάφους 

7,5 

6) Αντιμετώπιση εχθρών σε καλλιέργειες υπό 
κάλυψη 

7,5 

7) Μάρκετινγκ θερμοκηπιακών προϊόντων 

7,5 

8) Διπλωματική εργασία 

7,5 

3ο Εξάμηνο 

9) Ανάπτυξη σχεδίων έρευνας - μελέτες περι¬ 
πτώσεων 

7,5 

8) Διπλωματική εργασία 

22,5 


Η γλώσσα διδασκαλίας του Π.Μ.Σ. είναι η Ελληνική. 
Η γλώσσα εκπόνησης της διπλωματικής εργασίας είναι 
η Ελληνική. 


Άρθρο 7 

Αριθμός Μεταπτυχιακών Φοιτητών 
Ο αριθμός εισακτέων στο Π.Μ.Σ. ορίζεται κατά ανώτα¬ 
το όριο στους δεκαπέντε (15) μεταπτυχιακούς φοιτητές. 

Άρθρο 8 

Προσωπικό 

Για την υλοποίηση Π.Μ.Σ. θα απασχοληθούν μέλη 
ΔΕΠ του Τμήματος Γεωπονίας Φυτικής Παραγωγής και 
Αγροτικού Περιβάλλοντος του Πανεπιστημίου Θεσ¬ 
σαλίας καθώς και μέλη ΔΕΠ άλλων Τμημάτων Πανεπι¬ 
στημίων της ημεδαπής και της αλλοδαπής. Επίσης στο 
Π.Μ.Σ. μπορούν να απασχοληθούν και άλλες κατηγορίες 
διδασκόντων σύμφωνα με τις διατάξεις του αρ. 36 του 
ν. 4485/2017. 

Άρθρο 9 

Υλικοτεχνική υποδομή 

Για τη λειτουργία του προγράμματος θα χρησιμο¬ 
ποιηθεί η υπάρχουσα υλικοτεχνική υποδομή, η οποία 
περιλαμβάνει χώρους διδασκαλίας κατάλληλα εξοπλι¬ 
σμένους με σύγχρονα μέσα διδασκαλίας και ηλεκτρο¬ 
νικούς υπολογιστές, η βιβλιοθήκη του Πανεπιστημίου 
Θεσσαλίας, τα Εργαστήρια του Τμήματος Γεωπονίας 
Φυτικής Παραγωγής και Αγροτικού Περιβάλλοντος του 
Πανεπιστημίου Θεσσαλίας και οι εγκαταστάσεις του 
Αγροκτήματος της Σχολής Γεωπονικών Επιστημών του 
Πανεπιστημίου Θεσσαλίας στο Βελεστίνο. 

Άρθρο 10 

Διάρκεια Λειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2022-2023 με την επιφύλαξη των διατάξεων της 
παρ. 8 του άρθρου 32 του ν.4485/2017 (ΦΕΚ 114/τ.Α'). 

Άρθρο 11 

Κόστος Λειτουργίας 

Σύμφωνα με το άρθρο 37 του ν. 4485/2017 το σύνο¬ 
λο του λειτουργικού κόστους του Π.Μ.Σ., ανέρχεται στο 
ποσό των 38.000 χιλιάδων ευρώ και αναλύεται σε κατη¬ 
γορίες εσόδων - εξόδων ως εξής: 


ΕΞΟΔΑ 

ΚΑΤΗΓΟΡΙΑΔΑΠΑΝΗΣ 

ΠΟΣΟ 

ΛΕΙΤΟΥΡΓΙΚΑ ΕΞΟΔΑ ΠΡΟΓΡΑΜΜΑΤΟΣ 

70% 

1. Δαπάνες εξοπλισμού και δαπάνες λο¬ 
γισμικού 

3.100,00 

2. Δαπάνες χορήγησης υποτροφιών σε 
μεταπτυχιακούς φοιτητές 


3. Δαπάνες αναλωσίμων 

10.000,00 

4. Δαπάνες μετακινήσεων διδασκόντων 
του Π.Μ.Σ. 


5. Δαπάνες μετακινήσεων φοιτητών του 
Π.Μ.Σ. για εκπαιδευτικούς σκοπούς 

3.000,00 

6. Αμοιβές διδασκαλίας τακτικού προσω¬ 
πικού των ΑΕΙ και ερευνητικών κεντρών 
και ινστιτούτων που συμμετέχουν στην 
οργάνωση του ΠΜΣ 


7. Αμοιβές έκτακτου διδακτικού προσω¬ 
πικού των ΑΕΙ που συμμετέχουν στην ορ¬ 
γάνωση του ΠΜΣ 


8. Αμοιβές διδασκαλίας προσωπικού της 
παρ. 5 του άρθρου 36 του ν. 4485/2017 



9 Αμοιβές διοικητικής και τεχνικής υπο¬ 
στήριξης 

3.000,00 

10. Λοιπές δαπάνες, όπως ιδίως έξοδα 
δημοσιότητας - προβολής, αγοράς εκπαι¬ 
δευτικού υλικού, οργάνωσης συνεδρίου, 
δαπάνες εργασιών πεδίου. 

7.500,00 

ΛΕΙΤΟΥΡΓΙΚΑ ΕΞΟΔΑ ΙΔΡΥΜΑΤΟΣ 

30% 

11. Λειτουργικά Έξοδα Ιδρύματος (Εκτός 
Δωρεών, Κληροδοτήματος ή Χορηγίας 
για συγκεκριμένο σκοπό, καθώς και για 
κρατικές επιχορηγήσεις) 

11.400,00 

ΣΥΝΟΛΙΚΟ ΠΟΣΟ ΕΞΟΔΩΝ 

38.000,00 € 


Οι πηγές χρηματοδότησης του ΠΜΣ προέρχονται από: 


ΕΣΟΔΑ 

38.000,00 

1. Προϋπολογισμός ΑΕΙ και Συνεργαζό- 
μενων Φορέων 

2.000,00 

2. Προϋπολογισμός ΥΠΠΕΘ 


3. Δωρεές, Παροχές, Κληροδοτήματα, 
Χορηγίες, Φορέων Δημοσίου Τομέα 


4. Πόροι Ερευνητικών Προγραμμάτων 


5. Πόροι Προγραμμάτων Ευρωπαϊκής 
Ένωσης ή Άλλων Διεθνών Οργανισμών 


6. Ειδικός Λογαριασμός Κονδυλίων 
Έρευνας (ΕΛΚΕ) 

1.000,00 

7. Κάθε Άλλη Νόμιμη Αιτία 


8. Τέλη Φοίτησης 

[Σύνολο εισακτέων φοιτητών 14, εκ των 
οποίων 4 χωρίς τέλη φοίτησης (30%) και 

10 φοιτητές χ 3.500 € = 35.000 €] 

35.000,00 


Άρθρο 12 
Λοιπές διατάξεις 

Όσα θέματα δε ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 26 Ιουνίου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ~ι :■ ,' Μ ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























